# Pat Hanrahan

Patrick M. Hanrahan (nascut el 1955) és un investigador estatunidenc en gràfics per ordinador, que té la càtedra Canon USA d'Informàtica i Enginyeria elèctrica al Laboratori de gràfics de la Universitat Stanford.
La seva recerca se centra en algorismes de renderització, unitats de procés gràfic, així com il·lustració científica i visualització. Ha rebut nombrosos premis, fins i tot el Premi Turing de 2019.

## Educació i feina acadèmica

Hanrahan va criar-se a Green Bay, Wisconsin. Va anar a la Universitat de Wisconsin–Madison i s'hi va llicenciar en enginyeria nuclear el 1977. Va continuar-hi els estudis, i en qualitat d'estudiant graduat va donar-hi una nova classe de gràfics en informàtica el 1981. Una de les seves primeres estudiants era una graduada en art, Donna Cox, que ara és coneguda per les seves visualitzacions científiques i artístiques. Es va doctorar en biofísica a la U.W. Madison el 1985. Durant la dècada de 1980 va treballar al Laboratori de Gràfics per Ordinador de l'Institut de Tecnologia de Nova York i a Digital Equipment Corporation sota les ordres d'Edwin Catmull.

## Carrera professional

Com a empleat fundador dels estudis d'animació Pixar, entre 1986 i 1989 Hanrahan va formar part de l'equip de disseny de l'especificació de la interfície de RenderMan i del seu llenguatge d'ombrejat. Va participar en diverses produccions de Pixar, com The Magic Egg (1984), Tin Toy (1988) i Toy Story (1995).
El 1989 Hanrahan va començar a fer de professor a la Universitat de Princeton. El 1995 va traslladar-se a la Universitat Stanford. El 2003 Hanrahan va ser cofundador de Tableau Software i continua sent-ne el cap científic. El febrer de 2005 la Universitat Stanford fou nomenada primer centre regional de visualització i analítica per al Departament de Seguretat Nacional dels Estats Units, especialitzat en problemes de visualització d'informació i anàlisi visual. El 2011 Intel Research va anunciar que finançava un centre d'informàtica visual, codirigit per Hanrahan i Jim Hurley d'Intel.

## Premis

Hanrahan ha rebut tres Oscars per la seva feina de renderització i investigació en gràfics per ordinador. El 1993 Hanrahan i alguns altres empleats fundadors de Pixar van rebre un premi de ciència i enginyeria per RenderMan. El 2004 va compartir un premi als assoliments tècnics amb Stephen R. Marschner i Henrik Wann Jensen, per la recerca en simular la dispersió subsuperficial de la llum en materials translúcids. El 2014 va compartir un premi a l'assoliment tècnic amb Matt Pharr i Greg Humphreys, per la seva formalització i implementació de referència dels conceptes de renderització basada en física, que havien explicat en el seu llibre Physically Based Rendering.
Hanrahan va rebre el premi Steven A. Coons de SIGGRAPH per Contribucions Creatives Destacades als Gràfics per ordinador de 2003, per "lideratge en algorismes de renderització, arquitectures i sistemes gràfics, i nous mètodes de visualització per als gràfics per ordinador", i el Premi d'Assoliment en Gràfics per Ordinador SIGGRAPH de 1993. Va ser proclamat a la Classe Inaugural de 2018 de l'ACM SIGGRAPH Academy.
Va convertir-se en membre de l'Acadèmia Nacional d'Enginyeria dels Estats Units el 1999, Fellow de l'Acadèmia Americana de les Arts i les Ciències el 2007 i de l'ACM el 2008, i va rebre tres premis a l'excel·lència en el professorat a Stanford.
Hanrahan va compartir el Premi Turing amb Catmull pels seus esforços pioners en les imatges generades per ordinador.

## Referències

* ↑ «A Conversation with Kurt Akeley and Pat Hanrahan». ACM Queue, 6, 2, 28-04-2008.
* ↑ «2012 Distinguished achievement award: Patrick Hanrahan» (en anglès), 23-05-2012. Arxivat de l'original el 18 de març 2020.
* ↑ «A Survey of SIGGRAPH Women: Today's Role for Women in Digital Media, Visual Effects, Computer Graphics and Animation» (en anglès).
* ↑ Patrick M. Hanrahan. Creating volume models from edge-vertex graphs. ACM, 26 juliol 1982, p. 77–84. DOI 10.1145/800064.801265. ISBN 978-0897910767.
* ↑ Drake Martinet. «Almost Famous: Pat Hanrahan of Tableau». All Things Digital, 26-02-2010. [Consulta: 23 novembre 2016].
* 1 2 Metz, Cade «Pixar Pioneers Win $1 Million Turing Award». The New York Times, 18-03-2020 [Consulta: 18 març 2020].
* ↑ Saty Raghavachary. A brief introduction to RenderMan. ACM, 30 juliol 2006, p. 2. DOI 10.1145/1185657.1185817. ISBN 978-1595933645.
* ↑ «A language for shading and lighting calculations». SIGGRAPH 1990: Proceedings of the 17th Annual Conference on Computer Graphics and Interactive Techniques, 24, 4, 04-08-1990, pàg. 289–298. DOI: 10.1145/97880.97911.
* 1 2 Pat Hanrahan a Internet Movie Database (anglès)
* ↑ «How Tableau Software makes business data beautiful», 05-11-2011.
* ↑ «Leadership».
* ↑ «Form D: Notice of Sale of Securities». SEC, 07-02-2003. [Consulta: 23 novembre 2016].
* ↑ «Stanford selected as first regional center for DHS' national visual analytics work». Press release, 07-02-2005. Arxivat de l'original el 7 abril 2006. [Consulta: 23 novembre 2016].
* ↑ «Charlotte Visualization Center celebrates opening with Visionary Symposium». Arxivat de l'original el 2016-11-24. [Consulta: 19 març 2020].
* ↑ «New Intel Center Driving the Future of Visual Computing». Press release. Intel, 31-05-2011 [Consulta: 23 novembre 2016].
* ↑ Henrik Wann Jensen, Stephen R. Marschner, Marc Levoy and Pat Hanrahan. A practical model for subsurface light transport, 2001, p. 511–518. DOI 10.1145/383259.383319. ISBN 978-1581133745.
* ↑ «Technical Achievements To Be Honored With 2014 Academy Awards». Press release, 08-01-2014. Arxivat de l'original el 11 gener 2014. [Consulta: 23 novembre 2016].
* ↑ «2003 Steven A. Coons Award: Pat Hanrahan» (en anglès). Arxivat de l'original el 18 de març 2020.
* ↑ «ACM SIGGRAPH Academy» (en anglès).
* ↑ «Dr. Patrick M. Hanrahan». Member Directory. National Academy of Engineering. [Consulta: 23 novembre 2016].
* ↑ «Stanford scholars elected to American arts, sciences academy». Stanford Report, 04-05-2007. Arxivat de l'original el 12 d’agost 2007. [Consulta: 23 novembre 2016].

## Enllaços externs

* Pàgina acadèmica personal de Pat Hanrahan
* 2013 Sci-Tech Awards: Matt Pharr, Greg Humphreys i Pat Hanrahan a YouTube